**OrklandsPRIDE Årsrapport 2023**

På starten av 2023 har gruppen bestått av følgende medlemmer:

Jani Valin, leder  
Atle Olav Sognli, nestleder  
Alex Brent Owen, økonomisk ansvarlig  
Emma de Lijster, sekretær  
Sebastian Togstad, medlem  
Malin Mehlum Skuleng, varamedlem  
Peter Verme, varamedlem  
  
  
Januar og februar brukes til planlegging av årets Pride-markering.

I mars 2023 blir det innkalling til ekstraordinært årsmøte etter lederen Jani Valin går av som leder for OrklandsPRIDE. Sebastian Togstad blir valgt som ny leder. Det avtales samarbeid med Bårdshaug Herregård for å arrangere burlesque show og konsert under kommende Pride-markering. Det avtales også videre samarbeid med Margrethe Aae. Aae var prosjektleder i fjorårets Pride-markering, og skal fortsette som økonomisk rådgiver for årets Pride. Det avtales også videre samarbeid med Kulturstua Børsen som brukes som møteplass for OrklandsPRIDE og som lokale for diverse arrangement. Det avtales også nytt samarbeid med Mental Helse Ungdom og Orkanger Aktivum. Samarbeidet med Orkanger Aktivum innebærer at årets Pride-markeringen blir et arrangement under Orkangerdagene og at markering får reklamering i Orkangerdagenes program og sosial medie.

Perioden mars-juni blir brukt til å booke artister og workshop holdere til Pride festival og paraden. Økonomisk rådgiver samler sponsorer og sender søknader for finansiering. OrklandsPRIDE jobber med å skaffe tillatelse for filmvisning som en del av årets program.

I april ønsket Orkland kommune skolehelsetjenesten samarbeid med OrklandsPRIDE. Det ble informasjonsrunde for Helsedagen for 9. klassinger på Orkanger ungdomsskole, Meldal barne- og ungdomsskole, og Montessori Skole Løkken Verk. Erfaringen viser til at dette er et nødvendig arbeid og OrklandsPRIDE ønsker et videre samarbeid med kommunens skoler.

Pride festivalen holdes fra 13-18. juni. Det blir gjennomført 8 arrangement, alle gratis grunnet god støtte fra sponsorer og kommunen. Arrangementene inkluderer drag workshop v/Secret Flamingos, burlesque show v/dragartister Brittany Fierce og Miss Dipp, konsert v/snÆrk, faglig foredrag v/Eivind Rindal og Colin Bojer, et generelt treff på Kulturstua Børsen, filmvisning av dokumentarfilmen *Apayauq*, parade og afterparty.

Det ble godt oppmøte på konsert og afterparty, men det krever mer innsats for å få folk på andre arrangementer. Vurderes viktig å prøve å få fortsatt å kunne ha gratis inngang. Oppmøte for paraden ble talt på cirka 200 personer.

OrklandsPRIDE tok fri i juli og begynte med å møte opp igjen i august for å evaluere årets drift og aktiviteter. Planlegging for neste års Pride startet allerede i september. Det blir bestemt at neste års Pride skal markeres 16-18 august 2024. Det planlegges videre samarbeid med Bårdshaug Herregård, men skal ha fokus på å finne alternative lokaler på grunn av fullbooking på Bårdshaug selve helgen og nedleggelse av Kulturstua Børsen. Det settes også fokus på å få til arrangementer utenfor Pride festivalen.

13. september ble det gjennomført åpent møte med pizza for å tiltrekke seg oppmerksomhet til organisasjon og organisasjons drift i tillegg til å skape engasjement i fremtidige medlemmer og frivillige.

27. september var det gjennomført en bowlingkveld som gratis tilbud til alle. Det var godt oppmøte og organisasjonen bestemte seg til å satse på videre tilbud av gratis treffsteder og aktiviteter.

OrklandsPRIDE holdte ordinært årsmøte 1. november. Alex Brent Owen blir valgt som ny leder. Atle Olav Sognli fortsetter som aktivitetsgruppemedlem, og Tuva Monsen, Julie Meistad Gundersen og Karoline Bargel Holthe blir valgt som nye aktivitetsgruppemedlemmer. Peter Verme og Sebastian Togstad fortsetter som varamedlemmer. Etter konstitueringsmøte i november blir Atle Olav Sognli gjenvalgt som nestleder og Karoline Bargel Holthe valgt som sekretær. Ingen stilte som økonomisk ansvarlig, så oppgavene til økonomisk ansvarlig blir gjort av leder og nestleder frem til noen andre kan overta rollen.

Aktivitetsgruppen møter i desember for å fortsette planleggingen av Pride markering i 2024. Det skrives avtale om videre samarbeid med Margrethe Aae som økonomisk rådgiver. Det opprettes også samarbeid med Damphuset for afterparty i 2024.

Alex Brent Owen  
Leder OrklandsPRIDE